钦定古今图书集成/明伦汇编/官常典/第001卷 > 周
## 钦定古今图书集成/明伦汇编/官常典/第001卷 > 周

### 成王训迪百官作周官

按《书经·周官》：“惟周王抚万邦，巡侯甸。”

〈孔传〉即政，抚万国，巡行天下，侯服甸服。

“四征弗庭”，绥厥兆民。

〈孔传〉“四面征讨”诸侯之不直者，所以安其兆民。“十亿曰兆”，言多。

六服群辟，罔不承德。归于宗周，董正治官。

〈孔传〉六服诸侯，奉承周德，言协服还归于丰，督正治理，职司之百官。

王曰：“若昔大猷，制治于未乱，保邦于未危。”

〈孔传〉言当顺古大道，制治安国，必于未乱未危之前，思患预防之。

曰：“唐虞稽古，建官惟百，内有百揆、四岳，外有州牧、侯
伯。”

〈孔传〉“道尧舜，考古以建百官。内置百揆四岳，象天之有五行；外置州牧十二，及五国之长。上下相维，外内咸治。”言有法。

庶政惟和，万国咸宁。

〈孔传〉官职有序，故“众政惟和，万国皆安”，所以为正。“治。

夏商官倍，亦克用乂。”

〈孔传〉“禹、汤建官二百，亦能用治”，言不及唐、虞之清要。

明王立政，不惟其官，惟其人。

〈孔传〉言圣帝明王立政修教，不惟多其官，惟在得其人。

今予小子，祇勤于德，夙夜不逮。仰惟前代，时若训迪
厥官。

〈孔传〉言“仰惟先代之法，是顺训蹈其所建，官而则之，不敢自同尧舜之官，准拟夏殷而蹈之。”

立太师、太傅、“太保”，兹惟三公。论道经邦，燮理阴阳。

〈孔传〉师，天子所师法。傅，傅相天子。保，保安天子于德义者。此惟三公之任，佐王论道，以经纬国事，和理阴阳，言有德乃堪之。

《官不必备》，惟其人。

〈孔传〉三公之官，不必备员，惟其人有德乃处之。

少师、少傅、少保曰“三孤。”

〈孔传〉此三官，名曰“三孤。”孤，特也。言卑于公，尊于卿，特置此三者。

贰公弘化。寅亮天地，弼予一人。

〈孔传〉副贰三公，弘大道化，敬信天地之教，以辅我一人之治。

冢宰“掌邦治，统百官，均四海。”

〈孔传〉《天官》卿，称“太宰”，主国政治，统理百官，均平四海之内邦国。言“任大。”

司徒“掌邦教，敷五典，扰兆民。”

〈孔传〉《地官》：卿司徒，“主国教化，布五常之教，以安和天下众民，使大小皆协睦。”

宗伯“掌邦礼，治神人，和上下。”

〈孔传〉春官卿，宗庙官长，主国礼，治天地、神祇、人鬼之事，及国之吉凶、宾、军、嘉五礼，以和上下、尊卑等列。

司马掌邦政，统六师，平邦国。

〈孔传〉《夏官》卿，“主戎马之事，掌国征伐，统正六军，平治王邦四方国之乱者。”

司寇“掌邦禁，诘奸慝，刑暴乱。”

〈孔传〉《秋官》卿，“主寇贼，法禁治奸恶，刑强暴作乱者。夏司马，讨恶助长物。秋司寇刑奸顺时杀。”

司空，“掌邦土，居四民，时地利。”

〈孔传〉《冬官》卿主国，空土以居民，士农工商四人，使顺天时，分地利授之。土能吐生百谷，故曰“土。”

六卿分职，各率其属，以倡九牧，阜成兆民。

〈孔传〉六卿各率其属官，大夫、士治其所分之职以倡道。九州牧伯为政大成，兆民之性命皆能其官，则政治。

六年“五服一朝。”

〈孔传〉五服、侯、甸、男、采、卫，六年一朝会京师。

又六年，王乃时巡，考制度于四岳。

〈孔传〉《周》制，十二年一巡守，春东，夏南，秋西，冬北，故曰“时巡。”考正制度礼法于四岳之下，如虞帝巡守然。

诸侯各朝于方岳，大明黜陟。

〈孔传〉觐四方诸侯，各朝于方岳之下，大明考绩黜陟之法。

王曰：“呜呼！凡我有官君子，钦乃攸司，慎乃出令，令出
惟行，弗惟反。”

〈孔传〉《有官君子》，大夫以上，叹而戒之，“使敬汝所司，慎汝出令。”从政之本，令出，必惟行之，不惟反改。若二三其令，乱之道。

“以公灭私”，民其允怀。

〈孔传〉“从政以公平，灭私情”，则民其信归之。

《学古入官》。议事以制，政乃不迷。

〈孔传〉言当先学古训，然后入官治政。凡制事必以古义，议度终始，政乃不迷。“错

〈孔传〉其汝为政，当以仪典常故事为师法，无以利口辩佞乱其官。

“蓄疑败谋，怠忽荒政。”“不学墙面”，莅事惟烦。

〈孔传〉“积疑不决，必败其谋，怠惰忽略，必乱其政。”“人而不学，其犹正墙面而立，临政事必烦。”

戒尔卿士，“功崇惟志，业广惟勤。惟克果断，乃罔后艰。”

〈孔传〉此戒凡有官位，但言“卿士”，举其掌事者，功高由志，业广由勤，惟能果断行事，乃无后难。言多疑必致患。

位不期骄，禄不期侈。

〈孔传〉“贵不与骄期，而骄自至；富不与侈期，而侈自来。”骄侈以行己，所以速亡。

恭俭惟德，无载尔伪。

〈孔传〉言当恭俭，惟以立德，无行奸伪。

作德心逸日休，作伪心劳日拙。

〈孔传〉“《为德》直道而行”，于心逸豫而名且美，为伪饰巧百端，《为心》劳苦而事日拙不可为。

“居宠思危”，罔不惟畏，弗畏入畏。

〈孔传〉言虽居贵宠，当思危惧，无所不畏。若乃不畏，则入可畏之刑。

推贤让能，庶官乃和，不和政庬。

〈孔传〉贤能相让，俊乂在官，所以和谐庬乱也。

举能其官，惟尔之能。“称匪其人，惟尔不任。”

〈孔传〉所举能修其官，惟亦汝之功；能举匪其人，亦惟汝之不胜其任。

王曰：“呜呼！三事暨大夫，敬尔有官，乱尔有政。”

〈孔传〉叹而敕之：“公卿已下，各敬居汝所有之官，治汝所有之职。”

以佑乃辟，永康兆民，万邦惟无斁。

〈孔传〉言当敬治官政，以助汝君长安天下兆民，则天下万国惟乃无厌我《周德》。

成王命君陈分正东郊成周，作《君陈》。

按《书经君陈》：“王若曰：‘君陈，惟尔令德孝恭’。”

〈孔传〉言其有令德，善事父母，行己以恭。

惟孝友于兄弟，克施有政。

〈孔传〉言善父母者，必友于兄弟，能施有政令。

“命汝尹兹东郊，敬哉！”

〈孔传〉正此“东郊，监殷顽民，教训之。”

昔周公师保万民，民怀其德。往慎乃司，兹率厥常。

〈孔传〉言周公师安天下之民，民归其德，今往承其业，当慎汝所主，此循其常法而教训之。

懋昭周公之训，惟民其乂。

〈孔传〉勉明周公之教，惟民其治。

《我闻》曰：“至治馨香，感于神明。黍稷非馨，明德惟馨。”

〈孔传〉所闻之古圣贤之言，政治之至者。芬芳馨气，动于神明。所谓“芬芳”，非黍稷之气，乃明德之馨，励之以德。

尔尚式时周公之猷训，惟日孜孜，无敢逸豫。

〈孔传〉“汝庶几用是周公之道教殷民”，惟当日孜孜勤行之，无敢自宽暇逸豫。

“凡人未见圣，若不克见；既见圣”，亦不克由圣。

〈孔传〉此言凡人有初无终，未见圣道，如不能得见，已见圣道，而不能用之，所以无成。

尔其戒哉！“尔惟风，下民惟草。”

〈孔传〉《汝戒》勿为。凡人之行，民从上教而变，犹草应风而偃，不可不慎。

图厥政，莫或不艰。有废有兴，出入自尔。《师虞》庶言，同
则绎。

〈孔传〉谋其政，无有不先。虑其难，有所废，有所起。出纳之事，当用汝《众言》度之。众言同，则陈而布之，禁其专。

尔有嘉谋嘉猷，则入告尔后于内，尔乃顺之于外。

〈孔传〉汝有善谋善道，则入告汝君于内，汝乃顺行之于外。

曰“斯谋斯猷，惟我后之德。”

〈孔传〉“此善谋，此善道。”“惟我君之德”，善则称君，人臣之义。

呜呼！臣人咸若时，惟良显哉。

〈孔传〉叹而美之曰：“臣于人者，皆顺此道，是惟良臣，则君显明于世。”

王曰：“君陈！尔惟弘周公丕训，无依势作威，无倚法以
削。”

〈孔传〉汝为政，当阐大周公之大训，无乘势位作威人上，无倚法制以行刻削之政。

宽而有制，从容以和。

〈孔传〉宽不失制，动不失和，德教之治。

殷民在辟，予曰辟，尔惟勿辟；予曰“宥，尔惟勿宥，惟厥
中。”

〈孔传〉殷人有罪在刑法者，我曰：“刑之，汝勿刑。”我曰：“赦宥，汝勿宥。”惟其当以中正平理断之

〈孔传〉有不顺于汝政，不变于汝教，刑之而惩止犯刑者，乃刑之。

“狃于奸宄，败常乱俗”，“三细不宥。”

〈孔传〉习于奸宄凶恶，毁败五常之道，以乱风俗之教。罪虽小，三犯不赦，所以绝恶源。

尔无忿疾于顽，无求备于一夫。

〈孔传〉“人有顽嚚不喻”，汝当训之。无忿怒疾之，使人当器之。无责备于一夫。

“必有忍”，其乃“有济。”“有容”，德乃大。

〈孔传〉“为人君长”，必有所含忍，其乃有所成。有所包容，德乃为大。欲其忍耻藏垢。

“简厥修亦简。”其或不修，

〈孔传〉《简别》其德行修者，亦别其有不修者。善以劝能，恶以沮否。

进厥良以率。其或不良，

〈孔传〉“进显其贤良者以率勉，其有不良者使为善。”

“惟民生厚，因物有迁。”

〈孔传〉言人自然之性敦厚，因所见所习之物有迁变之道，故必慎所以示之。

违上所命，从厥攸好。

〈孔传〉“人之于上，不从其令，从其所好”，故人主不可不慎所好。

尔克敬典在德，时乃罔不变，允升于大猷。

〈孔传〉“汝治人能敬”，常在道德，是乃无不变化，其政教则信升于大道。

惟予一人，膺受多福。

〈孔传〉“汝能升大道”，则惟我一人，亦当受其多福无凶危。

“其尔之休”，终有辞于永世。

〈孔传〉非但我受多福而已，其汝之美名亦终，凡称诵于《长世》，言没而不朽。